open-index/open-wikipedia-markdown huggingface dataset:
சரோஜ் நாராயணசுவாமி

**சரோஜ் நாராயணசுவாமி** (*Saroj Narayanaswamy*; 10 சூன் 1935 – 13 ஆகத்து 2022) இந்திய வானொலி ஒலிபரப்பாளரும் மொழிபெயர்ப்பாளரும் ஆவார். அனைத்திந்திய வானொலியின் முதலாவது தமிழ் பெண் செய்தி வாசிப்பாளர் ஆவார். 1963 இல் வானொலி சேவையில் இணைந்த இவர் 34 ஆண்டுகள் பணியாற்றி ஓய்வு பெற்ற பின்னர் என்டிடிவி நிறுவனத்தில் பணியாற்றினார். 2008 ஆம் ஆண்டில் தமிழக அரசு இவருக்குக் கலைமாமணி விருது வழங்கிக் கௌரவித்தது.

## வாழ்க்கைக் குறிப்பு
தமிழ்நாடு, தஞ்சாவூரைப் பூர்வீகமாகக் கொண்ட சரோஜ் நாராயணசுவாமி மும்பையில் பிறந்து வளர்ந்தவர். ஆங்கிலத்தில் இளங்கலைப் பட்டம் பெற்றவர். தில்லியில் வானிலை ஆய்வு மையத்தில் பணியாற்றிய நாராயணசுவாமி என்பாரைத் திருமணம் புரிந்து தில்லி சென்று யூகோ வங்கியில் பணியாற்றினார். இவரது அலுவலகம் இந்திய வானொலி மையத்திற்கு அருகில் அமைந்திருந்ததால், இவரது ஆர்வம் வானொலி மீது அதிகரித்தது. 1963-ஆம் ஆண்டில் முறைப்படி தேர்வு எழுதி ஆகாசவாணியின் தமிழ் செய்தி வாசிப்பாளராகவும் மொழிபெயர்ப்பாளராகவும் சேர்ந்தார். நாள்தோறும் அதிகாலை 05:30 மணிக்கு *ஆகாசவாணி செய்திகள், வாசிப்பது சரோஜ் நாராயணசுவாமி* என்ற குரலுடன் இவரது செய்திகள் ஒலிபரப்பப்படும். தமிழ்த் திரைப்படங்கள், ஆவணப்படங்கள், விளம்பரங்களுக்கும் குரல் கொடுத்துள்ளார். மொரார்ஜி தேசாய், இந்திரா காந்தி, பி. வி. நரசிம்ம ராவ் உள்பட்ட பிரபலங்களிடம் நேர்காணல் செய்து ஒலிபரப்பினார். அனைத்திந்திய வானொலியில் இருந்து ஓய்வு பெற்ற பின்னர், என்டிடிவி செய்தி நிறுவனத்தில் பணியாற்றினார். ம. கோ. இரா தமிழக முதல்வராக இருந்தபோது தில்லி திட்டக்குழுக் கூட்டங்களில் அவர் ஆற்றிய உரைகளை சரோஜ் நாராயணசுவாமி ஆங்கிலத்தில் மொழிபெயர்த்திருக்கிறார்.

## விருதுகள்
*கலைமாமணி விருது (2008)
*2013 ஆம் ஆண்டில் அனைத்திந்திய வானொலியின் தமிழ் செய்திப்பிரிவின் பவழ விழாக் கொண்டாட்டங்கள் தில்லியில் நடைபெற்றபோது சரோஜ் நாராயணசுவாமி நினைவுப் பரிசில் வழங்கிக் கௌரவிக்கப்பட்டார்.

## எழுதிய நூல்கள்
*அறிவியல் (வினாக்களும் விடைகளும்), 2015

## மறைவு
பணி ஓய்வுக்குப் பிறகு மும்பையில் வசித்து வந்த சரோஜ் நாராயணசுவாமி 2022 ஆகத்து 13 அன்று தனது 87-ஆவது அகவையில் மும்பையில் காலமானார். இவரின் கணவர் நாராயணசுவாமி 75-ஆவது அகவையில் காலமாகி விட்டார். இவர்களுக்கு ஒரு ஆண், ஒரு பெண் என இரண்டு பிள்ளைகள் உள்ளனர்.

## மேற்கோள்கள்

பகுப்பு:1935 பிறப்புகள்
பகுப்பு:2022 இறப்புகள்
பகுப்பு:இந்திய வானொலி ஒலிபரப்பாளர்கள்
பகுப்பு:மும்பையைச் சேர்ந்தவர்கள்
பகுப்பு:தமிழ்ப் பெண் ஊடகவியலாளர்கள்
பகுப்பு:கலைமாமணி விருது பெற்றவர்கள்
நிக் சுசிமனேக்

**நிக்கோலசு சுசுமனேக்** *(Nicholas Szymanek)*' அல்லது  *நிக் சுசிமனேக்*' எனப்படும் இவரொரு பிரித்தானியப் பயில்நிலை வானியலாளரும் திறம் மிக்க வான் ஒளிப்படவியலாளரும் ஆவார். இவர் இங்கிலாந்திலுள்ள எசெக்சுஎனும் பகுதியில் வாழ்ந்து வந்தார்.

முதலில் இவர் இலண்டன் நிலத்தட் தொடருந்து ஓட்டுநராக இருந்துள்ளார். பின்னர் இவர் 1991 ஆம் ஆண்டுக்குச் சற்று முன்பு வானியல் மின்னூட்டப் பிணைப்புக் கருவிவழி படிம மாக்கலில் ஆர்வம் கொள்ளத் தொடங்கியுள்ளார். இவர் அயான் அரசரை 1991 இல் சந்தித்த பிறகு இத்தகைய நோக்கீட்டு வானியலில் இவருக்கு ஆர்வம் பிறந்துள்ளது. அயான் அரசரும் ஒரு பயில்நிலை வானியலாளராகவும் ஏவெரிங்கு வானியல் கழக ஆய்வுறுப்பினராகவும் இருந்துள்ளார்.

இக்காலத்தில் இருந்து இவர் ஆழ்விண் மின்னூட்டப் பிணைப்புக் கருவிப் படிமங்களுக்காகவும் கல்வி, அறிவியல் பரப்புரைக்காகவும் புகழ்பெற்றார். இவர் அவாய்த் தீவுகளின் மவுன கீ வான்காணகங்களிலும்  கானர்த் தீவுகளின் இலா பால்மாவில் உள்ள பெருந்தொலைநோக்கிகளிலும் இருந்த தொழில்முறை வானியலாலர்களுடன் இணைந்து பணிபுரிந்தார். இவர் தன் படிமங்களை வானியல் இதழ்களில் வெளியிட்டார்  இவர்  * ஈறிலி எழுச்சி*I எனும் வான் ஒளிப்படவியலையும் எழுதியுள்ளார்.

படிம மாக்கமும் படிம மாக்கக் கையாளல் திறனும் இவருக்கு 2004 இல் பசிபிக் வானியல் கழகச் சாதனையாளர் விருதைப் பெற்றுத் தந்தன.

## காட்சிமேடை

File:M92 arp 750pix.jpg|மெசியர் 92
File:NGC7331Visible.jpg|பு பா ப 7331


## மேற்கோள்கள்

## வெளி இணைப்புகள்
* CCDLand – Nik Szymanek's web page
* 

பகுப்பு:அறிவியல் கருவி கண்டுபிடிப்பாளர்கள்
பகுப்பு:பிரித்தானிய வானியலாளர்கள்
பகுப்பு:வாழும் மக்கள்
1227

**1227** (**[[உரோமை எண்ணுருக்கள்|MCCXXVII]]**) என்பது யூலியன் நாட்காட்டியின் படி வெள்ளிக்கிழமையில் துவங்கும் ஒரு சாதாரண ஆண்டு ஆகும்.
[thumb|[மேற்கு சியா (சீனா) மீதான மங்கோலியப் படையெடுப்பு]]

## பிறப்புகள்

* அஜு (அல்லது **அச்சு**), மங்கோலிய இராணுவத் தலைவர் மற்றும் வேந்தர் (இ. 1287)

## இறப்புகள்

* சூலை 23 &ndash; சியு சுஜி, சீனத் தாவோயிய சமயத் தலைவர் (பி. 1148)
* ஆகத்து 18 &ndash; செங்கிஸ் கான், மங்கோலியப் பேரரசைத் தோற்றுவித்தவர்
* சூச்சி, மங்கோலியத் தளபதி மற்றும் செங்கிஸ் கானின் மகன் (பி. 1182)

## உசாத்துணை
சஞ்சய் ராவுத்

**சஞ்சய் இராஜாராம் ராவுத்** (**Sanjay Rajaram Raut**) (பிறப்பு: 15 நவம்பர் 1961) இந்தியாவின் சிவ சேனா கட்சியின் அரசியல்வாதியும், இந்திய நாடாளுமன்றத்தின் மாநிலங்களவை உறுப்பினரும் ஆவார். மேலும் இவர் சிவ சேனா கட்சியின் மாநிலங்களவை உறுப்பினர்களின் தலைவராக செயல்படுகிறார். இவர் சிவ சேனா கட்சியின் அதிகாராபூர்வ பத்திரிக்கையான சாம்னாவின் ஆசிரியராக 28 நவம்பர் 2019 முதல் 1 மார்ச் 2020 முடிய பணியாற்றினார்.
## பண மோசடி வழக்கு
பண மோசடி வழக்கில் சஞ்சய் ராவுத், அமலாக்கத் துறையால் விசாரிக்கப்பட்டு, தற்போது சிறப்பு நீதிமன்றத்தால் 22 ஆகஸ்டு 2022 முடிய நீதிமன்றக் காவலில் வைக்கப்பட்டுள்ளார்.

## மேற்கோள்கள்

## வெளி இணைப்புகள்
* 
* Profile on Rajya Sabha website

பகுப்பு:மகாராட்டிர அரசியல்வாதிகள்
பகுப்பு:சிவ சேனா அரசியல்வாதிகள்
பகுப்பு:1961 பிறப்புகள்
பகுப்பு:ராய்கட் மாவட்டம்
பகுப்பு:மராத்தியர்கள்
1162

**1162** (**[[உரோமை எண்ணுருக்கள்|MCLXII]]**) என்பது யூலியன் நாட்காட்டியின் படி திங்கட்கிழமையில் துவங்கும் ஒரு சாதாரண ஆண்டு ஆகும்.

## பிறப்புகள்

* செங்கிஸ் கான், மங்கோலியப் பேரரசைத் தோற்றுவித்தவர் (இ. 1227)

## உசாத்துணை
விலங்கு அறிதிறன்

**விலங்கு அறிதிறன்** (animal cognition) என்பது பூச்சிகள் உட்பட மனிதரல்லா விலங்குகளின் மனத் திறன்களை உள்ளடக்கியது. இந்தத் துறையில் பயன்படுத்தப்படும் ஆய்வுகளான விலங்குகளின் பழக்கப்படுத்துதல் மற்றும் கற்றல் பற்றிய ஆய்வுகள் ஒப்பீட்டு உளவியலில் இருந்து உருவாக்கப்படுபவை. விலங்கு அறிதிறன் ஆய்வுகளானது நடத்தையியல், நடத்தை சூழலியல், பரிணாம உளவியல் ஆகியவற்றில் உள்ள ஆராய்ச்சிகளாலும் வலுசேர்க்கப்படுகின்றன; இதன் காரணமாகவே இத்துறையானது சில நேரங்களில் **அறிதிற நடத்தையியல்** (cognitive ethology) என்ற மாற்றுப் பெயராலும் அறியப்படுகிறது. விலங்கு நுண்ணறிவு என்ற சொல்லுடன் தொடர்புடைய பல நடத்தைகளும் விலங்கு அறிதிறனுக்குள் அடக்கப்படுகின்றன.

பாலூட்டிகள் (குறிப்பாக முதனிகள், கடற்பாலூட்டிகள், யானைகள், நாய்கள், பூனைகள், பன்றிகள், குதிரைகள், கால்நடைகள், ரக்கூன்கள் மற்றும் கொறித்துண்ணிகள் உள்ளிட்டவை), பறவைகள் (கிளிகள், கோழிகள், காகங்கள் மற்றும் புறாக்கள் உள்ளிட்டவை), ஊர்வன (பல்லிகள், பாம்புகள் மற்றும் ஆமைகள் உள்ளிட்டவை), மீன் வகைகள் மற்றும் முதுகெலும்பிலிகள் (தலைக்காலிகள், சிலந்திகள் மற்றும் பூச்சிகள் உள்ளிட்டவை) ஆகியவற்றில் விலங்கு அறிதிறன் குறித்து ஆராய்ச்சியாளர்கள் ஆய்வு செய்துள்ளனர்.

## இவற்றையும் பார்க்க
* அறிதிறன்
* உணர்வு நிலை
* விழிப்புணர்வு
* சுயவிழிப்புணர்வு

## உசாத்துணை

## மேலும் படிக்க

* 
* 
* 
*
* 
* 
*
* 
* 
* 
* 
* 

## வெளியிணைப்புகள்

* 
* 
* 
* 
* 
*

பகுப்பு:நரம்புசார் உளவியல்
பகுப்பு:அறிதிறன்
பகுப்பு:அறிதிற அறிவியல்
பகுப்பு:விலங்குரிமை
பகுப்பு:விலங்கியல்
பகுப்பு:விலங்குரிமை தொடர்பான குறுங்கட்டுரைகள்
விலங்கு நெறியியல்

**விலங்கு நெறியியல்** (ஆங்கிலம்: animal ethics) என்பது மனித–விலங்கு உறவுகள், விலங்குகளுக்குத் தரப்படும் தார்மீக அடிப்படையிலான மதிப்பு, மனிதரல்லா விலங்குகள் நடத்தப்பட வேண்டிய முறைகள் ஆகியவற்றை ஆராயும் நெறியியல் துறையின் ஒரு கிளை ஆகும். இதன் கீழ் வரும் பாடத்தலைப்புகள் விலங்குரிமை, விலங்கு நலன், விலங்கு சட்டம், விலங்கினவாதம், விலங்கு அறிதிறன், வனவிலங்குப் பாதுகாப்பு, காட்டு விலங்குத் துன்பம், மனிதரல்லா விலங்குகளின் தார்மீக அந்தஸ்து, மனிதரல்லா விலங்குகளின் நபர்த்தன்மை என்ற கருத்து, மனித விதிவிலக்குவாதம், விலங்குப் பயன்பாட்டின் வரலாறு, நீதிக் கோட்பாடுகள் உள்ளிட்டவையாகும். தற்கால தார்மீக மற்றும் அரசியல் மெய்யியல்களில் நிரூபிக்கப்பட்டு ஏற்கப்பட்டுள்ள கோட்பாடுகளுக்கு இணங்க, விலங்கு நெறியியல் துறையை ஆய்வு செய்யப் பல்வேறு கோட்பாட்டு அணுகுமுறைகள் முன்மொழியப்பட்டுள்ளன. நெறியியல் என்ற சொல்லின் பொருளைப் பற்றி நிலவும் மாறுபட்ட புரிதல்களால் முற்றிலும் ஏற்றுக்கொள்ளப்பட்ட கோட்பாடு எதுவும் இன்றளவில் இல்லை; இருப்பினும், விலங்குரிமை, பயனெறிமுறைக் கோட்பாடு போன்ற சமூகத்தால் மிகவும் பரவலாக ஏற்றுக்கொள்ளப்பட்ட கோட்பாடுகள் உள்ளன என்பது குறிப்பிடத்தக்கது.

## இவற்றையும் பார்க்க
* விலங்குத் தொழிற்கூட்டு
* ஒழிப்புவாதம் (விலங்குரிமை)
* தார்மீக வட்ட விரிவாக்கம்
* உணர்திறன்
* ஊன்வாதம்
* நனிசைவம்
* பெருங்குரங்கின நபர்த்தன்மை

## உசாத்துணை

## மேலும் படிக்க

*Fischer, Bob. *Animal Ethics: A Contemporary Introduction*. Routledge, 2021.
*Korsgaard, Christine M. *Fellow Creatures: Our Obligations to the Other Animals*. Oxford University Press, 2018
*Frasch, Pamela D. *et al*. *Animal Law in a Nutshell*. West, 2010.
*Gruen, Lori. *Ethics and Animals: An Introduction*. Cambridge University Press, 2011.
*Rowlands, Mark. *Animals Like Us*. Verso, 2002.
*Sunstein, Cass R. and Nussbaum, Martha (eds). *Animal Rights: Current Debates and New Directions*. Oxford University Press, 2005.
*Taylor, Angus. *Animals and Ethics: An Overview of the Philosophical Debate*, 3rd ed. Broadview Press, 2009.
*Wagman, Bruce A.; Waisman, Sonia S.; Frasch, Pamela D. *Animal Law: Cases and Materials*. Carolina Academic Press, 2009.
*Waldau, Paul. *Animal Rights: What Everyone Needs to Know*. Oxford University Press, 2011.

## வலை இணைப்புகள்
* 
* 
* Jeff Sebo (2021), Utilitarianism and Nonhuman Animals, in William MacAskill & Richard Chappell, ''An Introduction to Utilitarianism''

பகுப்பு:விலங்குரிமை
பகுப்பு:சமூகவியல்
பகுப்பு:மெய்யியல்
பகுப்பு:விலங்கு நெறியியல்
பகுப்பு:விலங்குரிமை தொடர்பான குறுங்கட்டுரைகள்
பானு பிரதாப் சிங் வர்மா

**பானு பிரதாப் சிங் வர்மா** (*Bhanu Pratap Singh Verma*) (பிறப்பு: சூலை 15, 1957) ஒரு இந்திய அரசியல்வாதியும் இந்திய அரசின் குறு, சிறு மற்றும் நடுத்தர தொழில்கள் அமைச்சகத்தின் நடப்பு இணை அமைச்சரும் ஆவார் . இவர் 1996 மக்களவைத் தேர்தலில் பாரதிய ஜனதா கட்சியின் வேட்பாளராக நின்று தற்போது ஜலான் நாடாளுமன்ற உறுப்பினராக உள்ளார். இவர் உத்தரபிரதேசத்தின் கோரி சமூகத்தைச் சேர்ந்தவர்.

1996, 1998, 2004, 2014, 2019 பொதுத் தேர்தல்களில் ஜலான் தொகுதியில் இருந்து வெற்றி பெற்றார்.

## ஆரம்ப வாழ்க்கையும் கல்வியும்
பானு பிரதாப் சிங், உத்தரபிரதேசத்தின் ஜலான் மாவட்டத்தில் அமைந்துள்ள சிறிய நகரமான கோஞ்சில் சுமர் வர்மா மற்றும் சுமித்ரா வர்மா தம்பதியின் மகளாகப் பிறந்தார். பானு பிரதாப் முதுகலை மற்றும் இளங்கலைச் சட்டப் படிப்பை முடித்துள்ளார். பிப்ரவரி 17, 1972 இல் இராம் மூர்த்தி வர்மா என்பவரை மணந்தார். தற்போது உத்தரபிரதேச மாநிலம் கோஞ்சில் வசித்து வருகிறார்.

## சான்றுகள்

## வெளி இணைப்புகள்
* Official biography from Parliament of India records

பகுப்பு:17வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:11வது மக்களவை உறுப்பினர்கள்
பகுப்பு:16வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
பகுப்பு:வாழும் மக்கள்
பகுப்பு:1957 பிறப்புகள்
பகுப்பு:இந்திய அமைச்சர்கள்
பகுப்பு:பாரதிய ஜனதா கட்சி அரசியல்வாதிகள்
கோபால் சிங் சௌகான்

**கோபால் சிங் சௌகான்** (Gopal Singh Chauhan) இந்திய அரசியல்வாதியும் இந்திய தேசிய காங்கிரசு கட்சியின் உறுப்பினரும் ஆவார்.

## அரசியல் வாழ்க்கை
1983ல், சந்தேரி ஜன்பத் பஞ்சாயத்து தலைவராக இருந்து, 2003 வரை பதவி வகித்து, அரசியல் பயணத்தை துவக்கினார்.

முங்காலி தொகுதியில் 2003 ல் முதல் முறையாக எம்எல்ஏ ஆனார். 2013 இல் சாந்தேரியில் இருந்து இரண்டாவது முறையாக வெற்றி பெற்றார். மீண்டும் 2018 தேர்தலில் சந்தேரியிலிருந்து மூன்றாவது முறையாக வெற்றி பெற்றார். சிந்தியா 22 ஆதரவு சட்டமனற உறுப்பினர்களுடன் காங்கிரசு கட்சியை விட்டு வெளியேறி பிறகு, அண்டை மாவட்டங்களுடன் சேர்த்து மாவட்டம் முழுவதும் கட்சியை புதுப்பித்தார்.

## இதனையும் பார்க்கவும்

* மத்தியப் பிரதேச சட்டமன்றம்

## சான்றுகள்

பகுப்பு:வாழும் மக்கள்
பகுப்பு:1960 பிறப்புகள்
பகுப்பு:இந்திய அரசியல்வாதிகள்
பகுப்பு:மத்தியப் பிரதேச நபர்கள்
பே. தர்மலிங்கம்

**பே. தர்மலிங்கம்** (*P. Dharamalingam*)(பிறப்பு 25 மே 1950) என்பவர் இந்திய அரசியல்வாதியும் தமிழ்நாடு சட்டமன்ற உறுப்பினரும் ஆவார். இவர் திருநெல்வேலி மாவட்டம் பாளையங்கோட்டை மேலச்செவல் பகுதியினைச் சேர்ந்தவர். விவசாயத் தொழில்புரிந்து வரும் தர்மலிங்கம் இளம் வணிகவியல் பட்டதாரி ஆவார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1991ஆம் ஆண்டு நடைபெற்ற தமிழ்நாடு சட்டமன்றத் தேர்தலில் பாளையங்கோட்டை சட்டமன்றத் தொகுதி அதிமுக வேட்பாளராகப் போட்டியிட்டு வெற்றி பெற்றார்.

## தேர்தல் முடிவுகள்
தமிழ்நாடு சட்டமன்றத் தேர்தல், 1991: பாளையங்கோட்டை	

## மேற்கோள்கள்

பகுப்பு:1950 பிறப்புகள்
பகுப்பு:திருநெல்வேலி மாவட்ட மக்கள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
சௌராட்டிர வெள்ளம், 2021

**சௌராட்டிர வெள்ளம், 2021** என்பது செப்டம்பர் 2021-ல் கனமழையைத் தொடர்ந்து, இந்தியாவின் குசராத்து மாநிலத்தின் சௌராட்டிரா பகுதியில் கடுமையான வெள்ளம் ஏற்பட்டது. இதன் விளைவாகக் குறைந்தது ஆறு பேர் இறந்தனர்.

## வெள்ளம்
செப்டம்பர் 12, 2021-ல் முதல், ஜாம்நகர், ராஜ்கோட், ஜூனாகத் மற்றும் சௌராட்டிராவின் மாவட்டங்கள் குறுகிய காலத்தில் பெய்த கனமழையால் கடுமையாகப் பாதிக்கப்பட்டன. இதன் விளைவாக வெள்ளம் ஏற்பட்டது. பல சாலைகள் சேதமடைந்து பல கிராமங்களுக்கு இணைப்பு துண்டிக்கப்பட்டது. இந்த மாவட்டங்களில் தேசிய நெடுஞ்சாலை ஒன்றும் மற்றும் 18 மாநில நெடுஞ்சாலைகளும் வெள்ளப் பாதிப்பின் காரணமாகப் போக்குவரத்திற்கு மூடப்பட்டன.

## நிவாரணம் மற்றும் மீட்பு
தேசிய பேரிடர் மீட்புப் படை, மாநில பேரிடர் மீட்புப் படை, இந்திய வான்படை மற்றும் இந்தியக் கடற்படை ஆகியவற்றின் பணியாளர்கள் நிவாரணம் மற்றும் மீட்புப் பணிகளில் ஈடுபடுத்தப்பட்டனர். தேசிய பேரிடர் மீட்புப் படையின் 15 குழுக்கள் ஜாம்நகர் மாவட்டத்திற்கு அனுப்பப்பட்டன. இந்தியக் கடற்படை உதவிக்காக ஆறு குழுக்களையும், ஐஎன்எஸ் வல்சுராவிலிருந்து குழுக்களையும் அனுப்பியது. 7000க்கும் மேற்பட்டோர் வெள்ளப்பகுதிகளிலிருந்து வெளியேற்றப்பட்டனர். மேலும் 200 பேர் மீட்கப்பட்டனர். செப்டம்பர் 2021-ல் ஏற்பட்ட வெள்ளம் தொடர்பான சம்பவங்களில் குறைந்தது ஆறு பேர் இறந்தனர்.

## மேலும் பார்க்கவும்

* தெற்கு ஆசியாவில் ஏற்பட்ட வெள்ளங்கள் 2017

## மேற்கோள்கள்

பகுப்பு:ராஜ்கோட் மாவட்டம்
பகுப்பு:ஜாம்நகர் மாவட்டம்
பகுப்பு:பேரிடர் மேலாண்மை நடவடிக்கைகள்
பகுப்பு:2021 இல் இந்தியா
பகுப்பு:2021 இயற்கை அழிவுகள்
ஜடா பிங்கெட் சிமித்

**ஜடா கோரன் பிங்கெட் சிமித்** () (பிறப்பு: செப்டம்பர் 18, 1971) என்பவர் அமெரிக்க நாட்டு நடிகை, பேச்சு நிகழ்ச்சி தொகுப்பாளர், பாடகி மற்றும் தொழிலதிபர் ஆவார். இவர் பேஸ்புக் வாட்ச் என்ற ஓடிடி தளத்தில் 'டால்க் ஷோ ரெட் டேபிள்' என்ற நிகழ்ச்சியில் இணை தொகுப்பாளராக உள்ளார், இதற்காக இவர் பகல்நேர எம்மி விருதைப் பெற்றுள்ளார் என்பது குறிப்பிடத்தக்கது. அத்துடன் 2021 இல் டைம் என்ற இதழ் இவரை உலகின் மிகவும் செல்வாக்கு மிக்க 100 நபர்களில் ஒருவராக பட்டியலிட்டுள்ளது.

இவர் 1991 ஆம் ஆண்டு ஒளிபரப்பான 'எ டிபெரண்ட் வேர்ல்ட்' என்ற தொடரில் நடித்ததன் மூலம் பலரது கவனத்தை பெற்றார். அதைத் தொடர்ந்து மெனசு II சொசைட்டி (1993), தி நட்டி புரொப்பசர் (1996), செட் இட் ஆப் (1996) மற்றும் இசுக்ரீம் 2 (1997) போன்ற பல படங்களில் நடித்துள்ளார்.

## மேற்கோள்கள்

## வெளி இணைப்புகள்
*

பகுப்பு:1971 பிறப்புகள்
பகுப்பு:வாழும் மக்கள்
பகுப்பு:ஆப்பிரிக்க அமெரிக்க நடிகைகள்
பகுப்பு:அமெரிக்க தொலைக்காட்சி நடிகைகள்
பகுப்பு:அமெரிக்கத் திரைப்பட நடிகைகள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:அமெரிக்க குரல் நடிகைகள்
பகுப்பு:பெண் தொழிலதிபர்கள்
பகுப்பு:அமெரிக்கப் பாடகிகள்
பிர்மிங்ஹாம் ஃபீனிக்ஸ்

**பிர்மிங்ஹாம் ஃபீனிக்ஸ்** (*ஆங்கிலம்: Birmingham Phoenix*) என்பது இங்கிலாந்து மற்றும் வேல்ஸ் துடுப்பாட்ட வாரியம் நடத்தும் நூறு (''The Hundred'') தொடரில் பிர்மிங்ஹாம் நகரை மையப்படுத்தி உருவாக்கப்பட்ட அணியாகும்.  இவ்வணியின் சொந்த அரங்கம் **எட்ஜ்பாஸ்டன்** துடுப்பாட்ட அரங்கம் ஆகும். இவ்வணியின் ஆடையிலுள்ள பிரதான நிறம் செம்மஞ்சள் ஆகும்.

## அணி வரலாறு

2019 ஆம் ஆண்டு "நூறு" தொடர் அறிவிக்கப்பட்ட போது, அத்தொடருக்கு 8 அணிகள் உருவாக்கப்பட்டன. அதில் ஒன்று தான் பிர்மிங்ஹாம் நகரை மையப்படுத்தி உருவாக்கப்பட்ட இவ்வணி. ஆண்கள் அணியின் பயிற்சியாளராக ஆண்ட்ரு மெக்டொனால்டும், பெண்கள் அணியின்  பயிற்சியாளராக  பென் சாயரஸும் நியமிக்கப்பட்டார்கள். 2019-ல் நடந்த வீரர்கள் தேர்வில் ஆண்கள் அணியின் முதன்மை வீரராக கிறிஸ் வோக்ஸும் , பெண்கள் அணியின் முதன்மை வீரராக எமி ஜோன்ஸும் தேர்ந்தெடுக்கப்பட்டனர்.  

## நூறு தொடரில் பாதிப்புகள் வாரியாக முடிவுகள்

### ஆண்கள் அணி

### பெண்கள் அணி

## மேற்கோள்கள்


பகுப்பு:துடுப்பாட்ட அணிகள்
பகுப்பு:இங்கிலாந்தில் துடுப்பாட்டம்
திருக்கோவலூர்ப் பண்பாட்டுக் கழகம்

**திருக்கோவலூர்ப் பண்பாட்டுக் கழகம்** விழுப்புரம் மாவட்டம் திருக்கோவலூரில் இருந்து இயங்கி வரும் ஓர் அறக்கட்டளையாகும். இது 1985-ஆம் தொடங்கப் பெற்றது. கபிலர் வடக்கிருந்து தன்னுயிர் நீத்த பெண்ணையாற்றங்கரையில் உள்ள திருக்கோவலூரில் அவர் நினைவாக இந்தக் கழகம் தொடங்கப்பட்டது. ஆண்டுதோறும் சூலை மாதத்தில் மூன்று நாட்கள் கபிலர் விழா என்ற பெயரில் இலக்கிய நிகழ்வுகள் நடத்தப் பெறுகின்றன. சிறந்த தமிழறிஞர்கள், பதிப்பாளர்கள், சமூகச் செயற்பாட்டாளர்களுக்கு விருதுகளும் வழங்கப்படுகின்றன.

கபிலர் பெயரில் ‘கபில வாணர்’ என்றும் 'கல்வி வள்ளல்' என்ற பெயரிலும் ஆண்டுதோறும் விருதுகள் வழங்கப்படுகின்றன.

## திருக்கோவலூர்ப் பண்பாட்டுக் கழகத்தில் வழங்கப்பட்ட கபிலர் விருது பட்டியல்

## மேற்கோள்கள்

பகுப்பு:தமிழக விருதுகள்
பகுப்பு:தமிழர் பண்பாடு
சூர்யா பானு பிரதாப் சிங்

**சூர்யா பானு பிரதாப் சிங்** (*Surya Bhanu Pratap Singh*) (பிறப்பு: நவம்பர் 12, 1995) சம்மு காசுமீர் மாநிலத்தைச் சேர்ந்த ஒரு இந்திய உஷூ பயிற்சியாளர் ஆவார். ஜகார்த்தாவில் 2015 உலக உஷூ வாகையாளர் போட்டியில் வெண்கலமும், 2017 கசானில் நடந்த உலக உஷூ வாகையாளர் போட்டியில் ஆண்களுக்கான சாண்டா 60 கிலோ எடைப்பிரிவில் வெண்கலமும் வென்றார்.2016 தெற்காசிய விளையாட்டுப் போட்டியிலும் இதே பிரிவில் தங்கப் பதக்கம் வென்றார். ஆசிய விளையாட்டுப் போட்டி 2018, ஜகார்த்தாவில் இந்தியாவைப் பிரதிநிதித்துவப்படுத்தி வெண்கலப் பதக்கம் வென்றார். 2016 ஆம் ஆண்டு வரை, சிங் ஜம்மு மற்றும் காஷ்மீர் காவல்துறையில் பணிபுரிந்து வந்தார். ரோகித் ஜாங்கிட் உஷூ என்ற பயிற்சியாளர் இவரது நல்ல நண்பராவார்.

## சான்றுகள்

பகுப்பு:இந்திய காவல் அதிகாரிகள்
பகுப்பு:வாழும் மக்கள்
பகுப்பு:1995 பிறப்புகள்
மகுவா முகர்ஜி

**மகுவா முகர்ஜி** (*Mahua Mukherjee *) இந்திய பாரம்பரிய நடன  வடிவமான கௌடிய நிருத்யா‎ என்ற நடனத்தில் நிபுணராவார். இரவீந்திர பாரதி பல்கலைக்கழகத்தில் ஆராய்ச்சியாளராகவும் ஆசிரியராகவும் அதன் நுண்கலை பீடத்தின் தலைவராகவும் உள்ளார். தனது கணவர் அமிதவ முகர்ஜியுடன் சேர்ந்து, 1980-களிலிருந்து தனது வாழ்க்கையின் மூலம் நடன பாணியை புதுப்பித்து வருகிறார். அமெரிக்காவின் ஓக்லஹோமா பல்கலைக்கழகத்தில் வருகை தரும் பேராசிரியராக நிகழ்ச்சிகள் மற்றும் விரிவுரைகளையும் வழங்கியுள்ளார்.  இவர் பிரதீந்திரநாத், சசி மகதோ, நரோத்தம் சன்யால், கம்பீர் சிங் முதா, முகுந்த் தாஸ் பட்டாச்சார்யா போன்ற பயிற்சியாளர்களிடம் சாவ், நச்னி, குசான் மற்றும் கீர்த்தனியா மரபுகளின் நடனங்களைக் கற்றுள்ளார்.

முகர்ஜி கௌடியா நிருத்ய பாரதி மற்றும் மித்ராயன் ஆகிய நிறுவனங்களின் இயக்குநராகவும் உள்ளார். தாவரவியலில் முனைவரான இவர் ஆரம்பத்தில் பரத நாட்டியத்திலும் பயிற்சி எடுத்தார். நைஜீரிய எழுத்தாளர் தனுரே ஓஜைடே எழுதிய *"தி பியூட்டி ஐ ஹேவ் சீன்: எ ட்ரைலோஜி"* என்ற தொகுப்பில் வெளியிடப்பட்ட ஒரு கவிதையிலும் இவர் இடம் பெற்றுள்ளார். இந்தியத் திரைப்படப் பிரிவு உருவாக்கிய *கீத்மய் தன்மய் - டிரான்ஸ் இன் மோஷன்* என்ற ஆவணப்படத்திலும் நடித்துள்ளார்.

## புத்தகங்கள்
இவர் வங்காளப் பாரம்பரிய நடனமான, கௌடியா நிருத்யா என்ற நடன மரபைப் பற்றி நூல் ஒன்றை எழுதியுள்ளார். இது கொல்கத்தாவில் உள்ள ஆசிய சமூகம் என்ற அமைப்பின் மூலம் வெளியிடப்பட்டது
## சான்றுகள்

பகுப்பு:வாழும் மக்கள்
பகுப்பு:இந்தியப் பாரம்பரிய பெண் நடனக் கலைஞர்கள்
கௌடீய நிருத்தியம்

[link=//upload.wikimedia.org/wikipedia/commons/thumb/d/d3/GuruMahua.jpg/220px-GuruMahua.jpg|alt=Bengali classical dance.|வலது|thumb| [மகுவா முகர்ஜியின் கௌடீய நிருத்தியம் நிகழ்ச்சி]]
**கௌடீய நிருத்தியம்** (*Gauḍīya Nṛtya*) அல்லது **கௌரீய நிருத்தியம்** () என்பது ஒரு வங்காள நடன மரபாகும். இது வங்காளத்தில் கௌர் என்றும் அழைக்கப்படும் கௌடா நகரத்திலிருந்து உருவானது.

இந்திய பாரம்பரிய நடன ஆசிரியர் மகுவா முகர்ஜியால் புனரமைக்கப்பட்ட  இது கலாச்சார அமைச்சகத்தால் இந்திய பாரம்பரிய நடனமாக அங்கீகரிக்கப்பட்டுள்ளது. சங்கீத நாடக அகாதமியால் அங்கீகரிக்கப்படவில்லை. ஆனால் இதைப் பற்றிய ஆய்வு இந்திய கலாச்சார அமைச்சகத்தின் உதவித்தொகைக்கு தகுதியானது. அறிவார்ந்த புனரமைப்பு வரம்புகளுக்கான வரவேற்பில் சந்தேகம் உள்ளது.

## சான்றுகள்

## வெளி இணைப்புகள்

* www.gaudiyanritya.org
* Video of Gaudiya Nritya performance

பகுப்பு:இந்திய நடனங்கள்
பகுப்பு:இந்தியப் பண்பாடு
பகுப்பு:நடன வகைகள்
பேராக் ஆறு

**பேராக் ஆறு** என்பது (மலாய்: *Sungai Perak*; ஆங்கிலம்: *Perak River*; ஜாவி: سوڠاي ڤيرق); மலேசியாவின் பேராக் மாநிலத்தில் மிக நீளமான ஆறு. 400 கி.மீ. நீளம் கொண்ட இந்த ஆறு, கிரிக்,லெங்கோங், கோலாகங்சார், பாரிட், பாசிர் சாலாக், தெலுக் இந்தான், பாகன் டத்தோ ஆகிய நகரங்களைக் கடந்து சென்று மலாக்கா நீரிணையை அடைகிறது.

தீபகற்ப மலேசியாவில் மிக நீளமான ஆறு, பகாங் மாநிலத்தில் உள்ள பகாங் ஆறு ஆகும். அந்தப் பகாங் ஆற்றுக்கு அடுத்த நிலையில் இரண்டாவது நீளமான ஆறு இந்த பேராக் ஆறு ஆகும். பேராக் மாநிலத்தின் அரச நகரமான கோலாகங்சார் உட்பட பல நகரங்கள் இந்த ஆற்றின் கரைகளில் உள்ளன.

ஈப்போ, கிந்தா பள்ளத்தாக்கு போன்ற பகுதிகளில் ஈயம் கண்டுபிடிக்கும் வரையில், பேராக்கில் உள்ள பெரும்பாலான குடியிருப்புகள் 19-ஆம் நூற்றாண்டு வரை இந்தப் பேராக் ஆற்றின் அருகில்தான் அமைந்து இருந்தன.

## பொது

மலேசிய மாநிலங்களான பேராக், கிளாந்தான்; மற்றும் தாய்லாந்து எல்லையில் உள்ள பெலும் வனக் காப்பகத்தின் *(Belum Forest Reserve)* எல்லையில் இந்த ஆறு உற்பத்தி ஆகிறது. அதாவது அரச பெலும் வனக் காப்பகத்தில் *(Royal Belum State Park);* மாச்சாங் ஆறு மற்றும் மேரா ஆறு; ஆகிய ஆறுகள் சங்கமிக்கும் இடத்தில் பேராக் ஆறு உருவாகிறது.

மாச்சாங் ஆறு பேராக் மாநிலத்தின் தித்திவாங்சா மலைத் தொடரில் உருவாகிறது. அதே சமயத்தில், தாய்லாந்தின் பேங் லாங் தேசிய பூங்காவில் *(Bang Lang National Park)* மேரா ஆறு உருவாகிறது. 

### தெமங்கோர் அணை

மாச்சாங் ஆறு; மேரா ஆறு; ஆகிய இரு ஆறுகளும் இணைந்து பேராக் ஆற்றை உருவாக்குகின்றன. கிரிக் அருகே உள்ள பண்டிங் எனும் இடத்தில் தெமங்கோர் அணை *(Temenggor Dam)* எனும் ஒரு பெரிய ஏரி உருவாக்கப்பட்டு உள்ளது. 

இங்குதான் மலேசியாவில் பிரசித்தி பெற்ற தெமங்கோர் நீர் மின் திட்டம் *(Temengor Hydro-Electric Project)* அல்லது தெமங்கோர் மின் நிலையம் *(Temengor Power Station)* உள்ளது.

## பேராக் ஆற்றை ஒட்டிய நகரங்கள்

* கிரிக்
* லெங்கோங்
* சுங்கை சிப்புட்
* கோலாகங்சார்
* பாரிட்
* கம்போங் காஜா
* பாசிர் சாலாக்
* தெலுக் இந்தான்
* பாகன் டத்தோ

## பேராக் ஆறு காட்சியகம்

Image:7886264474 639af43d65 o Perak 6.jpg|1874-ஆம் ஆண்டில் பேராக் ஆறு
Image:Sungei_Perak.JPG|பேராக் ஆறு
Image:A_bridge_over_Sungei_Perak.JPG|ஆற்றின் குறுக்கே நெடுஞ்சாலைப் பாலம்
Image:Perak River Kuala Kangsar.jpg|கோலா கங்சார் நகரில் பேராக் ஆறு


## மேற்கோள்கள்

## மேலும் காண்க
**[[மலேசிய ஆறுகளின் பட்டியல்]]**

பகுப்பு:மலேசிய ஆறுகள்
பகுப்பு:பேராக்
கே. பி. பத்மநாப மேனன்

**கே. பி. பத்மநாப மேனன்** (*K. P. Padhmanabha Menon*) இந்தியாவைச் சேர்ந்த ஒரு வரலாற்றாசிரியர் ஆவார். ஒரு வழக்கறிஞராகவும், சென்னை உயர்நீதிமன்ற நீதிபதியாகவும், சென்னையின் அரசு தலைமை  வழக்கறிஞராகவும் இவர் பணிபுரிந்துள்ளார். 1857 ஆம் ஆண்டு அக்டோபர் மாதம் எடப்பள்ளிக்கு அருகில் உள்ள எலமக்ராவில் "திருவிதாங்கூர் வரலாறு" என்னும் நூலின் ஆசிரியரும் மீனவ  அமைச்சருமாக இருந்த பி.சங்குனிமேனனுக்கு மகனாகப் பிறந்தார். இலண்டன் நகரத்தில் அமைந்துள்ள அரச ஆசிய சமூகத்தின் உறுப்பினராக இருந்தார். 1910 ஆம் ஆண்டு கேரள வரலாறு என்ற 2500 பக்க நூலை எழுதி முடித்தார். கேரள மாநிலத்தின் எர்ணாகுளம் மாவட்டம் கொச்சி நகரில் அமைந்துள்ள ஆலுவா அரண்மனையை நூல் எழுதுவதற்காகப் பயன்படுத்திக் கொண்டார்.  பத்மநாப மேனன் 1919 ஆம் ஆண்டு வரை வாழ்ந்தார். 1924 ஆம் ஆண்டு பத்மநாப மேனன் மறைந்து ஐந்து ஆண்டுகளுக்குப் பிறகு நூல் பதிப்பிக்கப்பட்டு வெளியானது.
## மேற்கோள்கள்

பகுப்பு:1857 பிறப்புகள்
பகுப்பு:1919 இறப்புகள்
பகுப்பு:கேரள மக்கள்
பகுப்பு:இந்திய வரலாற்றாளர்கள்
டெக் மஹிந்திரா

**டெக் மஹிந்திரா** (*Tech Mahindra*) என்பது இந்தியாவைச் சேர்ந்த பன்னாட்டு தகவல் தொழில்நுட்பம் சேவைகள் வழங்கும் நிறுவனமாகும். மகிந்திரா குழுமத்தின் துணை நிறுவனமான இந்நிறுவனம் இந்தியாவின் ஐந்தாவது பெரிய தகவல் தொழில்நுட்ப நிறுவனமாகும். ஹைதராபாத்தை சேர்ந்த சத்யம் மென்பொருள் நிறுவனத்தில் நடத்த ஊழலைத் தொடர்ந்து அந்த நிறுவனத்தின் பங்குகளை மஹிந்திரா குழுமம் வாங்கி மஹிந்திரா சத்யம் எண்று பெயர் மாற்றியது. பின் மஹிந்திரா சத்யம் நிறுவனம் டெக் மஹிந்திரா நிறுவனத்துடன் 2013 ஆம் ஆண்டு இணைக்கப்பட்டது.

இந்தியப் பங்குசந்தையில் பட்டியலிடப்பட்ட இந்த நிறுவனம் சந்தை மதிப்பு அடிப்படையில் இந்தியாவின் 50 நிறுவனங்களில் ஒன்றாக திகழ்கிறது.

## மேற்கோள்கள்
பகுப்பு:நிப்டி_50_நிறுவனங்கள்
பகுப்பு:மகிந்திரா குழுமங்கள்
கோடகனாறு

**கோடகனாறு** என்பது இந்தியாவின் தமிழ்நாட்டில் உள்ள ஒரு நீர்வழிப் பாதையாகும். இது அமராவதி ஆற்றின் கிளை ஆறாகும். திண்டுக்கல் மாவட்டம் வேடசந்தூரில் கோடகநாற்றில் கோடகனாறு அணைக் கட்டப்பட்டுள்ளது.

## மேற்கோள்கள்

பகுப்பு:திண்டுக்கல் மாவட்ட ஆறுகள்
கெலோன்

***கெலோன்*** (*Chelon*) என்பது அத்திலாந்திக்குப் பெருங்கடல் மற்றும் அரபிக் கடல் பகுதிகளில் உள்ள கடலோர கடல் நீர், முகத்துவாரங்கள் மற்றும் ஆறுகளில் காணப்படும் மடவை மீன் பேரினமாகும் .

## உடற்கூறியல்
*கெலோன் முகிலிபார்ம்சு வரிசையின்* பொதுவான நீளமான உடல் மற்றும் முதுகுத் துடுப்புகளைக் கொண்டுள்ள மடவை மீனாகும். முன் துடுப்புகள் நான்கு முதுகெலும்புகள் மற்றும் குத துடுப்புகள் மென்மையான கதிர்களால் ஆனது. இதனுடைய அதிகபட்ச உடல் நீளமானது கேப் வெர்டே மடவை மீனின் உடல் நீளமான 15 செ.மீ. முதல் தடிமனான சாம்பல் மடவை மீனின் நீளமான 32 செ.மீ. வரை மாறுபடும்.

## வாழ்விடம்
இவை கடலை நோக்கி வலசை போகக்கூடிய மீன்களாகும். அதாவது இவை இனப்பெருக்கக் காலத்தில் ஏரிகள் மற்றும் ஆறுகளிருந்து கடல் பகுதியினை நோக்கி நகருகின்றன. இவை அடிப்படையில் அல்கா மற்றும் இருகலப்பாசிஉண்ணும்.

## வகைப்பாட்டியல்
சமீபத்திய விலங்கின பகுப்பாய்வு, *லிசா*வைப் பொறுத்தமட்டில் *கேலோனை* பலபிரிவுகொண்ட பேரினமாக மீட்டெடுத்தது. எனவே *லிசா* பேரினத்தின் சில சிற்றினங்கள் *கெலோனுக்கு* மாற்றப்பட்டன மற்றும் *லிசா* *செலோனுக்கு* ஒத்ததாக மாற்றப்பட்டது.

### சிற்றினங்கள்
பின்வரும் சிற்றினங்கள் *கெலோன்* பேரினத்தின் கீழ் வகைப்படுத்தப்பட்டுள்ளன:

* *கெலோன் ஆரேடா* (அ. ரைசோ, 1810) (தங்கச் சாம்பல் மடவை)
* *கெலோன் பேண்டியாலென்சிசு* டையோப், 1991 (திசாங்கா மடவை)
* *கெலோன் பிசுபினோசசு* (போடிச், 1825) (கேப் வெர்டே மடவை)
* *கெலோன் டுமெரிலி* (இசுடெயின்டாக்னர், 1870) (பள்ளம் கொண்ட மடவை)
* *கெலோன் லப்ரோசசு* (ஏ. ரிஸ்ஸோ, 1827) (திக்லிப் சாம்பல் மடவை)
* *கெலோன் பார்சியா* (ஆமில்டன், 1822) (தங்கப்புள்ளி மடவை)
* *கெலோன் ரமடா* (ஏ. ரிஸ்ஸோ, 1827) (தின்லிப் சாம்பல் மடவை)
* *கெலோன் ரிச்சர்ட்சோனி* (ஏ. சுமித், 1846) (தென் ஆப்பிரிக்க மடவை)
* *கெலோன் சேலியன்சு* (ஏ. ரிஸ்ஸோ, 1810) (லீப்பிங் மடவை)
* *கெலோன் திரைகசுபிடென்சு* (ஜெ. எல். பி. சுமித், 1935) (வரி மடவை)

## மேற்கோள்கள்

பகுப்பு:மீன் பேரினங்கள்
அதிதி கௌதம்

**அதிதி கௌதம்** (*Aditi Gautam*)  இந்தியாவைச் சேர்ந்த ஒரு விளம்பர வடிவழகியாவார். தெலுங்கு, இந்தி மொழித் திரைப்படங்களில் நடித்ததன் மூலம் இந்தியத் திரை உலகில் ஒரு திரைப்பட நடிகையாக அறிமுகமானார். செயா கௌதம் என்னும் பெயராலும் அறியப்படும் அதிதி கௌதம் 1996 ஆம் ஆண்டு ஏப்ரல் மாதம் 6ஆம் தேதி பிறந்தார். 
2008 ஆம் ஆண்டு வெளிவந்த நேனிந்தே என்னும் திரைப்படத்தின் மூலம் தெலுங்கு சினிமாவிலும் 2018 ஆம் ஆண்டு வெளிவந்த சஞ்சு என்னும் திரைப்படத்தின் மூலம் பாலிவுட்டு எனப்படும் இந்தி திரையுலகிலும்  அதிதி கௌதம் அறிமுகமானார்.

## திரைப்படங்கள்
*நேனிந்தே (2008) 
*வேதம் (2010) 
*7 பிரேமா கதலு (2016)
*பிலவாணி பேரண்டம் (2015)
*சஞ்சு (2018) 
*பக்கா கமர்சியல் (2022)
 
## மேற்கோள்கள்

பகுப்பு:1996 பிறப்புகள்
பகுப்பு:வாழும் மக்கள்
பகுப்பு:தெலுங்கு நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:இந்தித் திரைப்பட நடிகைகள்
பகுப்பு:இந்தித் தொலைக்காட்சி நடிகைகள்
சுபம் ரதி

**சுபம் ரதி**  (Shubham rathi)  ஓர் இந்திய சமூக ஆர்வலர் ஆவார்.  இந்தியாவில் அநீதியை எதிர்கொள்ளும் விவசாயிகள், மாணவர்கள், தொழிலாளர்கள் ஆகியோருக்கு ஆதரவாக குரல் கொடுத்து வருகிறார்.   உத்தரபிரதேச மாணவர் சங்கத்தின் மாநிலத் தலைவராகவும், உத்தரபிரதேசத்தில் இயங்கும் ஜாட் மகாசபாவின் இளைஞர் அணி தலைவராகவும் உள்ளார்.    சுபம் ரதி தில்லி  இந்து கல்லூரியின் முன்னாள் மாணவர் ஆவார்.

## ஆரம்ப கால வாழ்க்கை
சுபம் ரதி  1992 ஆம் ஆண்டு ஏப்ரல் மாதம் 10 ஆம் தேதியன்று  உத்தரப் பிரதேசத்தின் மொராதாபாத் மாவட்டத்தில் உள்ள ஜகாங்கிபூர் கிராமத்தில் குல்வீர் சிங் ரதியின் மகனாகப் பிறந்தார்.  தில்லியில்  உள்ள இந்து கல்லூரியில் பட்டம் பெற்றார்.

## செயற்பாடு
2020 ஆம் ஆண்டு ஆகத்து மாதம் 8 ஆம் தேதியன்று  அகில இந்திய ஜாட் மகாசபாவின் இளைய மாணவர் பிரிவின் தலைவராகவும், 19 நவம்பர் 2021 அன்று அகில இந்திய ஜாட் மகாசபாவின் இளைய மாணவர் பிரிவின் மாநிலத் தலைவராகவும் நியமிக்கப்பட்டார். உத்தரப்பிரதேச மாணவர் சங்கம் 2018 ஆம் ஆண்டு நிறுவப்பட்டது. அக்னிபாத் திட்டத்திற்கு எதிராக உத்தரபிரதேசம் முழுவதும் சுபம் ரதியின் கீழ் உத்தரபிரதேச மாணவர் சங்கம் போராட்டம் நடத்துகிறது. இந்திய இராணுவ வீரர்கள் மற்றும் அவர்களது குடும்பத்தினரின் நற்பெயருக்கு களங்கத்தை ஏற்படுத்துகிறது என்று கூறி இயக்குநர் ஏக்தா கபூர் எடுத்த ஓர் இணையத் தொடர் மீது சுபம் ரதி புகார் அளித்துள்ளார்.

## மேற்கோள்கள்

பகுப்பு:இந்திய சமுதாய மறுமலர்ச்சியாளர்கள்
பகுப்பு:சமூக சேவகர்கள்
பகுப்பு:வாழும் மக்கள்
பகுப்பு:1992 பிறப்புகள்
கோடகனாறு அணை

**கோடகனாறு அணை** (*Kodaganar Dam*), **அழகாபுரி அணை** என்றும் அழைக்கப்படுகிறது. இது இந்தியாவின் தமிழ்நாடு மாநிலத்தில் திண்டுக்கல் மாவட்டம், வேடசந்தூர் அருகே உள்ள அழகாபுரி கிராமத்தில் ஓடும் கோடகனாறு ஆற்றின் மீது கட்டப்பட்ட ஒரு பாசன அணையாகும். 1977ஆம் ஆண்டு முதன்முதலில் கட்டப்பட்ட அணையானது 1977ஆம் ஆண்டு இடிந்து விழுந்தது. பின்னர் அணை முழுமையாகப் புனரமைக்கப்பட்டு 1994-ல் திறக்கப்பட்டது.

இது திண்டுக்கல் மாவட்டம் மற்றும் கரூர் மாவட்டத்தின் சில வறண்ட பகுதிகளுக்கு கோடகனாறு ஆற்றின் குறுக்கே சிறு கால்வாய்கள் மூலம் கரூர் அருகே காவிரி ஆற்றில் சேரும் வரை பாசனம் செய்கிறது.

## கட்டுமானம்
கோடகனாறு அணை 1977-ல் மண் புவியீர்ப்பு மற்றும் கொத்து அணையாகக் கட்டப்பட்டது. இதில் 3.05 மீ அகலம் கொண்ட ஐந்து செங்குத்து தூக்கக்கூடிய நீர் அடைப்பான்கள் உள்ளன. அணையானது அடித்தளத்திலிருந்து 15.75 மீ உயரத்தில் ஆற்றுப் படுகையிலிருந்து 11.45 மீ உயரத்தில் உள்ளது. அணையின் முழு நீர்த்தேக்க மட்டத்தில் சேமிப்பு கொள்ளளவு 12.3 மில்லியன் கன மீட்டராகும். இந்நேரத்தில் வெளியேற்றப்படும் நீரின் அளவானது ஒரு நொடிக்கு 1275 கன மீட்டராக உள்ளது. அதிகபட்ச நீர் மட்டத்திற்கு மேல் 2.5 மீ உயரத்திற்குப் பாதுகாப்பு பலகை பொருத்தப்பட்டுள்ளது.

## அணை பாதிப்பு
மேற்குத் தொடர்ச்சி மலையில் 1978-ம் ஆண்டு கொடைக்கானல் பகுதியில் பெய்த கனமழையைத் தொடர்ந்து, வெள்ளம் பெருக்கெடுத்து ஓடியதால் வெள்ளப்பெருக்கு ஏற்பட்டது. அணையின் கீழ்நிலை சரிவுகளில் பாய்ந்த தண்ணீர் பல்வேறு பகுதிகளில் அணையை உடைத்தது. கூடுதலாக, அடித்தளம் வலுவாக இருந்தபோதிலும், இக்காலத்தில் ஒரு நிலநடுக்கமும் பதிவு செய்யப்பட்டது. வெள்ளத்தின் போது நீர் அடைப்பான்கள் உடனடியாக இயக்கப்பட்டன. ஊழியர்கள் இந்த அடைப்பான்களை ஓரளவு மட்டுமே தூக்க முடியும். மின்சாரம் இல்லாததால் காரணத்தினாலும் மின்னாக்கி செயல்பாடு இல்லாததால் தண்ணீ அடைப்பான்கள் திறக்க இயலவில்லை. இதனால் ஊழியர்கள் கைமுறையாக அடைப்பான்களை இயக்க முடிவு செய்தனர். எவ்வளவோ முயற்சிகள் செய்தும், முடியவில்லை. எனவே இறுதியாகத் தண்ணீர் அணையைத் தாண்டியது. அடுக்கை ஒன்றை நீர் அரித்துக்கொண்டிருந்ததால், பின்புற சரிவுகளில் தண்ணீர் கொட்டியது. 20 மீ முதல் 200 மீ வரையிலான பகுதியில் அணை உடைய ஆரம்பித்தது. அணை முழுவதும் நிரம்பி உடைந்தது போல் காட்சியளித்தது. அணையின் கீழ்ப்பகுதியில் வெள்ளப்பெருக்கு ஏற்பட்டது. இதனால் மதுரை மாவட்டம் மற்றும் திருச்சிராப்பள்ளி மாவட்டத்தின் ஒரு பகுதியான அணை, இன்றைய அரவக்குறிச்சி வட்டத்தில் உயிரிழப்பு நிகழ்ந்தன.

## புனரமைப்பு
அணை முழுமையாக 1990களின் நடுப்பகுதியில் புனரமைக்கப்பட்டு 12.75 மீட்டர் உயரத்துடன் மீண்டும் திறக்கப்பட்டது.

## மேற்கோள்கள்

பகுப்பு:திண்டுக்கல் மாவட்டத்திலுள்ள அணைகள்
பகுப்பு:காவிரி ஆறு
தக்காணிகள்

**தக்காணி** (  ) அல்லது **டெக்கானி மக்கள்** என்பது தெற்கு மற்றும் மத்திய இந்தியாவின் தக்காணப் பகுதியில் வசிக்கும் இசுலாமியர்களின் ஒரு சமூகமாகும். இவர்கள் உருதுவின் தனித்துவமான ஒரு வகை மொழியான தக்காணி மொழியைப் பேசுகிறார்கள். முகமது பின் துக்ளக்கின் ஆட்சியின் போது 1327 இல் டெல்லி சுல்தானகத்தின் தலைநகரை டெல்லியில் இருந்து தௌலதாபாத்திற்கு மாற்றியதில் இந்த சமூகம் உருவாகியுள்ளது.  ஹிந்தவி மொழி பேசும் மக்கள் தக்காணத்திற்கு இடம்பெயர்ந்ததாலும், உள்ளூர் இந்துக்கள் இசுலாமிற்கு மாறியதாலும், தக்காணி என்று அழைக்கப்படும் உருது மொழி பேசும் இசுலாமியர்களின் புதிய சமூகம் உருவாகியது. அவர்கள் அரசியலில் முக்கியப் பங்கு வகிக்கும். தக்காணத்தின். தக்காணிகளின் மொழியான தக்காணி உருது, பஹ்மனி சுல்தானகத்தின்  ஆட்சியின் போது அங்கீகரிக்கப்பட்டு டெக்கான் சுல்தானியங்களில் நன்கு வளர்ச்சியடைந்தது.

பஹ்மானிகளின் மறைவுக்குப் பிறகான தக்காண சுல்தானகக் கால ஆட்சியை தக்காணி கலாச்சாரத்தின் பொற்காலம் எனலாம். இந்த காலகட்டத்தில் தான் கலைகள், மொழி மற்றும் கட்டிடக்கலை ஆகியவற்றில் வளர்ச்சி ஏற்பட்டது. தக்காண மாநிலங்களான மகாராஷ்டிரா, தெலுங்கானா, ஆந்திரப் பிரதேசம் மற்றும் கர்நாடகா மற்றும் ஹைதராபாத் மற்றும் அவுரங்காபாத் நகரங்களில் தக்காணி மக்கள் இரண்டாவது பெரிய இனக்குழுவாக உருவெடுத்தனர்.

## புலம்பெயர்தல்

பிரித்தானியாவின் இந்தியாவின் பிரிவினை மற்றும் ஹைதராபாத் இணைக்கப்பட்ட பிறகு, பெரிய அளவிலான மக்கள் தக்காணத்திற்கு வெளியே புலம் பெயர்ந்தனர். குறிப்பாக பாகிஸ்தானில் குறிப்பிடத்தக்க அளவில் குடியேறிய இவர்கள், உருது பேசும் சிறுபான்மையினரான முஹாஜிர்கள் சமூகமாக உருவாகினர்.

தக்காணி மக்கள் மேலும் பல்வேறு குழுக்களாக பிரிக்கப்பட்டுள்ளனர், குறிப்பாக ஹைதராபாத் ( ஹைதராபாத் தக்காணத்திலிருந்து ), மைசோரிகள் ( மைசூர் மாநிலத்திலிருந்து ), மற்றும் மதராசிகள் ( மெட்ராஸ் மாநிலத்திலிருந்து ) (கர்னூல், நெல்லூர், குண்டூர், சென்னை முஸ்லிம்கள் உட்பட).

இன்றளவும் மகாராஷ்டிரா, கோவா, கர்நாடகா, தெலுங்கானா, ஆந்திரப் பிரதேசம் ஆகிய மாநிலங்களில் உள்ள பெரும்பாலான இசுலாமியர்களின் தாய் மொழி தக்காணி உருது ஆகும். ஒரு தனித்துவமான தக்காணி உருது தமிழ்நாட்டைச் சேர்ந்த இசுலாமியர்களின் ஒரு பகுதியினரால் இன்றளவும் பேசப்படுகிறது.

## வரலாறு
*தக்காணி* எனப்படும் *டெக்கானி* என்ற சொல் (பிராகிருத (دکنی) மொழியில் "தெற்கு" எனப்பொருள்படும் *தக்கின்* என்ற மூலச்சொல்) 1487 கி.பி. சுல்தான் மஹ்மூத் ஷா பஹ்மானி II இன் ஆட்சியின் போது பஹ்மனி ஆட்சியாளர்களினால் வழங்கப்பட்டது.

## மேலும் பார்க்கவும்

* தெற்காசிய இனக்குழுக்கள்
* தக்கினி
* ஹைதராபாத் முஸ்லிம்கள்
* ஆந்திர முஸ்லிம்கள்

## குறிப்புகள்

## மேலும் படிக்க

* இடைக்கால டெக்கான் நகர்ப்புற கலாச்சாரம் (கி.பி. 1300 முதல் கி.பி. 1650 வரை )
* டெக்கான் கல்லூரி முதுகலை மற்றும் ஆராய்ச்சி நிறுவனத்தின் புல்லட்டின், தொகுதி 22 (1963)

ΒDeccanis
பகுப்பு:இந்திய முஸ்லிம்கள்
தி சாண்ட்மேன் (தொலைக்காட்சித் தொடர்)

**தி சாண்ட்மேன்** () என்பது 2022 ஆம் ஆண்டு வெளியான அமெரிக்க நாட்டு மீநாயகன் புனைகதை திகில் புனைவு நாடகத் தொலைக்காட்சி தொடர் ஆகும். இந்த தொடர் இதே பெயரில் நீல் கெய்மென் என்பவரால் (1989-1996) எழுதி, டிசி காமிக்ஸால் வெளியிடப்பட்ட வரைகதை புத்தகத்தை அடிப்படையாகக் கொண்டு நீல் கெய்மென், டேவிட் எஸ். கோயர் மற்றும் ஆலன் கேய்ன்பெர்கு ஆகியோரால், நெற்ஃபிளிக்சு என்ற ஓடிடித் தளத்திற்க்காக உருவாக்கப்பட்டுள்ளது. இந்த தொடரை டிசி என்டர்டெயின்மென்டு மற்றும் வார்னர் புரோஸ். தொலைக்காட்சி தயாரிக்கிறது. இது சாண்ட்மேன் என்ற பெயரிடப்பட்ட கனவுகளின் அரசனனின் கதையைச் சொல்கிறது. இந்தத் தொடரில் நடிகர் டாம் இஸ்டர்ரிட்ஜ் என்பவர் மார்பியஸாக நடிக்க, விவியென் அச்செம்போங் மற்றும் பாட்டன் ஓஸ்வால்ட்டு ஆகியோர் துணை வேடங்களில் நடித்துள்ளனர்.

தி சாண்ட்மேனை திரைப்படத்திற்கு மாற்றியமைக்கும் முயற்சிகள் 1991 இல் தொடங்கி, பல ஆண்டுகளாக வளர்ச்சி தடை பெற்றது. பின்னர் 2013 இல் டேவிட் எஸ். கோயர் என்பவர் இந்தத் தொடரின் திரைப்படத் தழுவலை வார்னர் புரோஸ். நிறுவனத்திற்கு வழங்கினார். இந்த தொடரை டேவிட் எஸ். கோயர் மற்றும் ஆலன் கேய்ன்பெர்கு உடன் இணைந்து ஜோசப் கார்டன்-லெவிட் என்பவர் தயாரிக்கத் திட்டமிடப்பட்டனர், அத்துடன் ஜோசப் கார்டன்-லெவிட் நடிக்கவும், இயக்கவும் திட்டமிடப்பட்டது. இருப்பினும், 2016 இல் படைப்பு வேறுபாடுகளால் வெளியேறினார். பின்னர் படத்தின் நீடித்த வளர்ச்சியின் காரணமாக, வார்னர் புரோஸ். நிறுவனம் தொலைக்காட்சியில் கவனம் செலுத்தியது. அத்துடன் ஜூன் 2019 இல் இந்த தொடரை நெற்ஃபிளிக்சு என்ற ஓடிடி தளத்திற்க்கு தயாரிப்பதற்கான ஒப்பந்தத்தில் கையெழுத்திட்டது, மேலும் படப்பிடிப்பு அக்டோபர் 2020 முதல் ஆகஸ்ட் 2021 வரை நீடித்தது.

சாண்ட்மேன் ஆகத்து 5, 2022 அன்று திரையிடப்பட்டது. இது பொதுவாக விமர்சகர்களிடமிருந்து நேர்மறையான விமர்சனங்களைப் பெற்றது, நடிகர்கள் தேர்வு, தயாரிப்பு வடிவமைப்பு, ஆடைகள், அதன் மூலப்பொருளுக்கான விசுவாசம், காட்சி விளைவுகள் மற்றும் நிகழ்ச்சிகள், குறிப்பாக ஸ்டுரிட்ஜ் மற்றும் டேவிட் தெவ்லிஸ் ஆகியோரின் நடிப்பு பாராட்டப்பட்டது. இருப்பினும் சிலர் இதன் வேகத்தையும் கதையையும் விமர்சித்தனர்.

## கதை கரு
மோர்பியசு எனும் சாண்ட்மேன், கனவுகளின் ஆளுமை மற்றும் ஏழு எண்ட்லெஸில் ஒருவர், இவர் 1916 இல் ஒரு அமானுஷ்ய சடங்கில் பிடிக்கப்பட்டார். 106 ஆண்டுகள் சிறைபிடிக்கப்பட்ட பிறகு, சாண்ட்மேன் தப்பித்து தனது சாம்ராஜ்யமான தி ட்ரீமிங்கில் ஒழுங்கை மீட்டெடுக்க புறப்படுகிறார்.

## மேற்கோள்கள்

## வெளிப்புற இணைப்புகள்
* 

பகுப்பு:நெற்ஃபிளிக்சு அசல் நிகழ்ச்சிகள்
பகுப்பு:அமெரிக்கத் தொலைக்காட்சித் தொடர்கள்
பகுப்பு:ஆங்கிலத் தொலைக்காட்சித் தொடர்கள்
பகுப்பு:2022 இல் தொடங்கிய தொலைக்காட்சி நிகழ்ச்சிகள்
பகுப்பு:நாடகத் தொலைக்காட்சி தொடர்கள்
பகுப்பு:மீநாயகன் தொலைக்காட்சி தொடர்கள்
பகுப்பு:திகில் புனைவு தொலைக்காட்சி தொடர்கள்
பகுப்பு:சாகசத் தொலைக்காட்சி தொடர்கள்
தினேஷ்சந்திர சர்கார்

**தி. சி. சிர்கார்** எனவும் **தி.சி.சர்கார்** எனவும் அழைக்கப்படும் **தினேஷ்சந்திர சிர்கார்** (*Dineshchandra Sircar*) (1907 &#x2013; 1985), ஓர் கல்வெட்டியல் நிபுணரும், வரலாற்றாசிரியரும், நாணயவியல் மற்றும் நாட்டுப்புறவியலாளரும் ஆவார். குறிப்பாக இந்தியா மற்றும் வங்காளதேசத்தில் கல்வெட்டுகளை புரிந்து கொள்ளும் பணிக்காக அறியப்பட்டவர்.  இந்தியத் தொல்லியல் ஆய்வகத்தின் (1949-1962) தலைமை கல்வெட்டு ஆசிரியராகவும் கொல்கத்தா பல்கலைக்கழகத்தில் பண்டைய இந்திய வரலாறு மற்றும் கலாச்சாரத்தின் கார்மைக்கேல் பேராசிரியராகவும் (1962-1972) இந்திய வரலாற்று காங்கிரசின் பொதுத் தலைவராகவும் இருந்தார். 1972 இல், சர்காருக்கு வில்லியம் ஜோன்ஸ் நினைவு தகடு வழங்கப்பட்டது.

## ஆரம்ப வாழ்க்கையும் கல்வியும்
சர்கார் கிருஷ்ணாநகரில் ஆயுர்வேத மருத்துவர்களின் குடும்பத்தில் பிறந்தார். 1929-இல் சமசுகிருதத்தில்  மேதகைமை பட்டமும், கொல்கத்தா பல்கலைக்கழகத்தில் கல்வெட்டியல் மற்றும் நாணயவியல் ஆகியவற்றில் நிபுணத்துவத்துடன் பண்டைய இந்திய வரலாறு மற்றும் கலாச்சாரத்தில் 1931-இல் தனது முதுகலை பட்டத் தேர்வில் முதல் வகுப்பைப் பெற்றார்.

## சான்றுகள்

## மேலும் படிக்க
* 
* 
## வெளி இணைப்புகள்
* 
* Prominent epigraphists, Archaeological Survey of India

பகுப்பு:1984 இறப்புகள்
பகுப்பு:1907 பிறப்புகள்
பகுப்பு:வரலாற்றாளர்கள்
பகுப்பு:இந்தியக் கல்வெட்டியலாளர்கள்
கிருஷ்ணலால் சாவேரி

திவான் பகதூர் **கிருஷ்ணலால் மோகன்லால் சாவேரி** (30திசம்பர் 186815சூன் 1957) இந்தியாவின் குசராத்தைச் சேர்ந்த ஓர் இந்திய எழுத்தாளரும், அறிஞரும், இலக்கிய வரலாற்றாசிரியரும், மொழிபெயர்ப்பாளரும், நீதியரசரும் ஆவார். இவரது படைப்புகள் குசராத்தி, ஆங்கிலம் மற்றும் பாரசீக மொழிகளில் வெளியிடப்பட்டுள்ளன. சாவேரி குசராத்தி இலக்கிய அமைப்பின் தலைவராக 1931 முதல் 1933 வரை பணியாற்றினார்.

## வாழ்க்கை
கிருஷ்ணலால் சாவேரி 1868 ஆம் ஆண்டு திசம்பர் 30 ஆம் தேதி பரூச்சில் கல்வியாளர்களின் குடும்பத்தில் பிறந்தார். இவரது தாத்தா, இரஞ்சோத்தாஸ் கிர்தர்தாஸ் சாவேரி, கல்வித் துறையில் முன்னோடியாக இருந்தார். மேலும், குசராத்தில் கல்வி சேவைகளுக்கு அடித்தளம் அமைத்தார். சாவேரியின் தந்தை மோகன்லால் இரஞ்சோத்லால், சூரத் மாவட்டத்தில் பல ஆரம்பப் பள்ளிகளை நிறுவியவர்களில் ஒருவர்.

பரூச், சூரத்து மற்றும் பவநகர் ஆகிய இடங்களில் பள்ளிப் படிப்பை முடித்த பிறகு, சாவேரி பவநகரில் உள்ள சமல்தாஸ் கலைக் கல்லூரியில் பயின்றார். அங்கு 1888-இல் ஆங்கிலம் மற்றும் பாரசீக மொழிகளில் இளங்கலைப் பட்டம் பெற்றார். 1890-ஆம் ஆண்டில், எல்பின்ஸ்டோன் கல்லூரியில் ஆங்கிலம் மற்றும் பாரசீக மொழிகளில் முதுகலைப் பட்டம் பெற்றார். அங்கு  பாரசீக மொழியின் விரிவுரையாளராக பணியாற்றத் தொடங்கினார். 1892-இல் இளங்கலை சட்டப் படிப்பை முடித்த பிறகு, 1893-இல் தனது வழக்கறிஞர் பணியைத் தொடங்கினார். சாவேரி 1903 முதல் 1905 வரை பம்பாய் உயர் நீதிமன்றத்தின் மேல்முறையீட்டுப் பக்கத்தில் பயிற்சி செய்தார். சிறிய காரணங்களின் மாகாண நீதிமன்றத்தில் இவர் 1905 முதல் 1917 வரை நீதிபதியாகவும், 1918 முதல் 1928 வரை தலைமை நீதிபதியாகவும் பணியாற்றினார். சாவேரி பாலன்பூர் மாநில உயர் நீதிமன்றத்தில் தலைமை நீதிபதியாகவும் பணியாற்றினார்.
  
[link=//upload.wikimedia.org/wikipedia/commons/thumb/3/35/Jaybhikhkhu_accepting_Gold_Medal.png/220px-Jaybhikhkhu_accepting_Gold_Medal.png|வலது|thumb| சாவேரி [ஜெய்பிக்குக்கு தங்கப் பதக்கம் வழங்குதல்]]
1931 முதல் 1933 வரை குசராத்தி இலக்கிய சங்கத்தின் தலைவராக நியமிக்கப்பட்டார். மூன்று தசாப்தங்களாக போர்ப்ஸ் குசராத்தி சபாவின் தலைவராகவும், பாரதிய வித்யா பவனின் நிறுவன உறுப்பினர்களில் ஒருவராகவும், மும்பை பல்கலைக்கழகத்தின் ஆட்சிமன்றக் குழு உறுப்பினராகவும், ஸ்ரீமதி நதிபாய் தாமோதர் தாக்கர்சே மகளிர் பல்கலைக்கழகத்தின் துணைவேந்தராகவும் இருந்தார். அரசு புத்தகக் குழு மற்றும் பம்பாய் மாகாண சமூக சீர்திருத்த சங்கத்தின் உறுப்பினராகவும், உரிமையியல் வழக்குரைஞர் சங்கத்தின் இணைச் செயலாளராகவும் பணியாற்றினார்.
 
## இறப்பு
இவர் 15 சூன் 1957 அன்று, தனது 88 வயதில், இந்தியாவின் மும்பையில் இறந்தார்.

## பணிகள்
link=//upload.wikimedia.org/wikipedia/commons/thumb/9/94/Further_Milestones_In_Gujarati_Literature_second_revised_edition_cover.jpg/150px-Further_Milestones_In_Gujarati_Literature_second_revised_edition_cover.jpg|வலது|thumb|235x235px| ''பர்தர் மைல்ஸ்டோன் இன் குசராத்தி லிட்ரெச்சர்,'' இரண்டாவது திருத்தப்பட்ட பதிப்பு அட்டை, 1956
பாரசீக மொழியில் ஆழ்ந்த அறிஞரான இவர் இரபீக் மற்றும் அக்கீர் என்ற புனைப்பெயர்களில் எழுதினார். மேலும், இலக்கிய வரலாற்றுத் துறையில் குறிப்பிடத்தக்க பங்களிப்பை வழங்கினார்.

## சான்றுகள்

## வெளி இணைப்புகள்

* 

பகுப்பு:1957 இறப்புகள்
பகுப்பு:1868 பிறப்புகள்
பகுப்பு:இந்திய எழுத்தாளர்கள்
பகுப்பு:வரலாற்றாசிரியர்கள்
முடிகண்டம் ஊராட்சி (திருச்சிராப்பள்ளி)

**முடிகண்டம் ஊராட்சி**, தமிழ்நாட்டின் திருச்சிராப்பள்ளி மாவட்டத்தில் உள்ள மணிகண்டம் வட்டாரத்தில் அமைந்துள்ளது. இந்த ஊராட்சி, ஸ்ரீரங்கம் சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 15831 ஆகும். இவர்களில் பெண்கள் 8291 பேரும் ஆண்கள் 7540  பேரும் உள்ளனர்.

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

## சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்:
# கோலார்பட்டி
# முடிகண்டம்
# ஒலையூர்

## சான்றுகள்

பகுப்பு:திருச்சிராப்பள்ளி மாவட்ட ஊராட்சிகள்
பகுப்பு:த. இ. க. ஊராட்சித் திட்டம்
தொடருந்து மின்மயமாக்கல் மத்திய அமைப்பு

**இரயில்வே மின்மயமாக்கலுக்கான மத்திய அமைப்பு** ( **கோர்** ) என்பது இந்திய இரயில்வேயின் ஒரு நிறுவன அலகு ஆகும். இது இந்திய இரயில்வே கட்டமைப்பின் இரயில்வே மின்மயமாக்கலுக்கு பொறுப்பாகும். இந்த அமைப்பு, 1979 இல் நிறுவப்பட்டது,  இதன் தலைமையகம் இந்தியாவின் உத்தரபிரதேசத்தில் உள்ள பிரயாக்ராஜில்  உள்ளது. இதன் திட்டப் பிரிவுகள் அம்பாலா, பெங்களூர், சென்னை, செகந்திராபாத், லக்னோ, அகமதாபாத், ஜெய்ப்பூர், தானாபூர் மற்றும் புது ஜல்பாய்குரி தொடருந்து நிலையம் ஆகிய இடங்களில் செயல்படுகின்றன .

அமைப்பின் தலைமையகத்தில் மின்சாரம், சிக்னல் மற்றும் தொலைத்தொடர்பு (S&T), சிவில் இன்ஜினியரிங், கடைகள், பணியாளர்கள், விஜிலென்ஸ் மற்றும் நிதி துறைகள் உள்ளன. முதன்மை திட்ட இயக்குநர்களின் தலைமையில் ரயில்வே மின்மயமாக்கல் திட்ட அலகுகள் உள்ளன.

இந்திய இரயில்வே 31 மார்ச் 2022க்குள், இந்திய இரயில்வேயின் மொத்த அகலப்பாதை நெட்வொர்க்கில் (65,414 RKM, கொங்கண் இருப்புப்பாதை உட்பட) 83%, அதாவது 52,247கிலோமீட்டர் (RKM) பாதை மின்மயமாக்கப்பட்டுள்ளது.  2024க்குள் இந்திய இரயில்வேயின் அனைத்து வழித்தடங்களையும் மின்மயமாக்க திட்டமிடப்பட்டுள்ளது. இந்தியாவில் முழு மின்மயமாக்கப்பட்ட மெயின்லைன் ரயில் கட்டமைப்பு 25 kV AC மின்சாரலைனைப் பயன்படுத்துகிறது; டிசி மின்சாரம் மெட்ரோ மற்றும் டிராம்களுக்கு மட்டுமே பயன்படுத்தப்படுகிறது.

### மின்மயமாக்கல் முன்னேற்றம்

### மின்மயமாக்கல் வருடம் vs மின்மயமாக்கப்பட்டத் தடம் கி.மீட்டரில்

குறிப்பு: மார்ச் 2023ன் அடிப்படையில் ஒட்டுமொத்த தகவல்

## நிலை

குறிப்பு:

* மொத்தம் (BG + MG + NG) rkm: 73361 பாதை கி.மீ
* மொத்த மின்மயமாக்கல் %: 80.20%

குறிப்பு:

* மொத்தம் (BG + MG + NG) rkm: 68155 பாதை கி.மீ
* மொத்த மின்மயமாக்கல் %: 76.65%

## மின்மயமாக்கலில் ஈடுபட்டுள்ள பிற நிறுவனங்கள்
சில மின்மயமாக்கல் திட்டங்கள் ரயில்வே அமைச்சகத்தின் கீழ் உள்ள RVNL (2624 RKM), IRCON (170 RKM), PGCIL (597 RKM) மற்றும் RITES (170 RKM) போன்ற பிற நிறுவனங்களிடம் ஒப்படைக்கப்பட்டுள்ளன மற்றும் சிறிய மின்மயமாக்கல் திட்டங்கள் மண்டல இரயில்வேகளால் மேற்கொள்ளப்படுகின்றன.

## மேற்கோள்கள்

## வெளி இணைப்புகள்
* 
* CORE website at the Internet Archive

பகுப்பு:இந்திய அரசு அமைப்புகள்
வே. கண்ணன்

**வே. கண்ணன்** (*V. Kannan*)(பிறப்பு 6 செப்டம்பர் 1949) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் திருவண்ணாமலை நகரைச் சேர்ந்தவர். இவர் இந்திய தேசிய காங்கிரசு கட்சியினைச் சார்ந்தவர். கண்ணன் 1991ஆம் ஆண்டு தமிழ்நாடு சட்டப் பேரவைக்கு நடைபெற்ற தேர்தலில் காங்கிரசு கட்சியின் சார்பில் திருவண்ணாமலை சட்டமன்றத் தொகுதி வேட்பாளராகப் போட்டியிட்டு வெற்றி பெற்றார். 

### 1991 தேர்தல் முடிவுகள்

## மேற்கோள்கள்

பகுப்பு:திருவண்ணாமலை மாவட்ட மக்கள்
பகுப்பு:1949 பிறப்புகள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
கே. பி. தாமசு

**கே.பி. தாமசு** (*K. P. Thomas*) இந்தியாவின் கேரளாவைச் சேர்ந்த ஒரு தடகளப் பயிற்சியாளர் ஆவார். இவர் மாசு என்ற பெயராலும் இவர் அறியப்படுகிறார்.  2013 ஆம் ஆண்டில், விளையாட்டுப் பயிற்சிக்கான இந்தியாவின் உயரிய விருதான துரோணாச்சாரியர் விருதைப் பெற்றார். துரோணாச்சாரியர் பட்டத்தை வென்ற முதல் உடற்கல்விப் பயிற்றுவிப்பாளர் கே.பி. தாமசு என்பது குறிப்பிடத்தக்கதாகும். .

## வாழ்க்கை
குரிசிங்கல் பிலிப் தாமசு 1943 ஆம் ஆண்டில் இடுக்கி மாவட்டத்தில் உள்ள வழித்தலாவில் பிறந்தார்.

தாமசின் மூத்த மகள் இராஜி, இரண்டாவது மகள் இரஜனி மற்றும் மகன் இராஜசு ஆகிய மூவரும் விளையாட்டு வீரர்கள் ஆவர்.

## விளையாட்டு வாழ்க்கை
தாமசு பல தேசிய அளவிலான விளையாட்டுப் போட்டிகளில் 100 மீ, 200மீ மற்றும் 400 மீ ஓட்டங்களில் இந்தியப் படைத்துறையின் பேராளராகப் பங்கேற்றார். மேலும் 1967 ஆம் ஆண்டு சேவைத் துறை  சந்திப்புப் போட்டிகளில்  இவர் சாதனையைப் படைத்தார். 1972 ஆம் ஆண்டு தாமசு ஆசிய விளையாட்டுப் போட்டிகளில் 400 மீட்டர் தொடர் ஓட்டத்தில் இந்தியாவின் பேராளராகப் பங்கேற்றார்.

## பயிற்சி வாழ்க்கை
தாமசு 1963  ஆம் ஆண்டு முதல் 1979 ஆம் ஆண்டு வரை இந்தியப படைத்துறைப் பயிற்சியாளராக இருந்தார். படைத்துறையை விட்டு வெளியேறிய பிறகு, 1979 ஆம் ஆண்டு முதல் 2005 ஆம் ஆண்டு வரை, கோட்டயம் மாவட்டம் கொருத்தோட்டில் உள்ள கொருதோடு சி கேசவன் நினைவு உயர்நிலைப் பள்ளியில் விளையாட்டு ஆசிரியராகப் பணியாற்றினார். தாமசின் முயற்சியால் தொடர்ந்து 17 ஆண்டுகளாகக் கேரள மாநிலப் பள்ளித் தடகள வெற்றியாளர் போட்டியில்  சிகேஎம் பள்ளி வெற்றியாளர் பட்ட்டத்தை வென்றது. தாமசு அலுவல்முறையில் 2000 ஆம் ஆண்டு மார்ச்சு மாதம் 31 அன்று பணியில் இருந்து ஓய்வு பெற்றார். ஆனால் 2005 ஆம் ஆண்டுவரை  பள்ளியின் பயிற்சியாளராக  தொடர்ந்தார். கொருதோடு பள்ளியில் இருந்து ஓய்வு பெற்ற தாமசு சிறிது காலம் எந்தையார் பள்ளியில் பயிற்சியாளராகச் சேர்ந்தார், தற்போது தொடுபுழா வண்ணப்புரம் எசுஎன்எம்வி மேல்நிலைப் பள்ளியில் பயிற்சியாளராக இருக்கும் தனது மகன் ராஜாசுடன் சேர்ந்து குழந்தைகளுக்குப் பயிற்சி அளித்து வருகிறார்.

*உலக மலையாளி மன்றம் தாமசு விளையாட்டுக் கல்விக்கழகம்*  என்ற அமைப்பை 2015 ஆம் ஆண்டு  இடுக்கி மாவட்டத்தில் உள்ள வண்ணப்புரத்தில் உலக மலையாளி மன்றக் குழுவின் உதவியுடன் தொடங்கியது.

சைனி வில்சன், அஞ்சு பாபி சியார்ச்சு , ஜின்ஸ் பிலிப், மோலி சாக்கோ, சி.எசு.முரளிதரன், இயோசப்  ஆபிரகாம் உட்பட இந்தியாவுக்காக பன்னாட்டு போட்டிகளில் பங்கேற்ற பல ந்தன்மை விளையாட்டு வீரர்கள் தாமசின் மாணாக்கர்கள் ஆவர். நெடுந்தொலைவு ஓட்டப் பயிற்சிக்கு வந்திருந்த அஞ்சு பாபி சியார்ச்சை வேறுதிசைக்குத்  திருப்பியதும்  இவரேயாவார்.

## தகைமைகளும் விருதுகளும்
2013 ஆம் ஆண்டில், விளையாட்டுப் பயிற்சிக்காக வழங்கப்படும்  இந்தியாவின் உயரிய விருதான துரோணாச்சாரியர் விருதைப் பெற்றார். துரோணாச்சாரியார் பட்டத்தை வென்ற முதல் உடற்கல்வி ஆசிரியரும் பயிற்சியாளர் என்ற சிறப்பு இவருக்கு உண்டு.

## மேற்கோள்கள்

பகுப்பு:இடுக்கி மாவட்ட மக்கள்
பகுப்பு:துரோணாச்சார்யா விருது பெற்றவர்கள்
பகுப்பு:1943 பிறப்புகள்
பகுப்பு:வாழும் மக்கள்
பரத் சிங் குஷ்வா

**பரத் சிங் குஷ்வா** (*Bharat Singh* Kushwah) ஓர் இந்திய அரசியல்வாதியாவார். இவர் 1970 ஆம் ஆண்டு செப்டம்பர் மாதம் நான்காம் தேதி அன்று பிறந்தார். 2013 ஆம் ஆண்டு முதல் பாரதிய ஜனதா கட்சியை பிரதிநிதித்துவப்படுத்தும் வகையில் மகாராட்டிர மாநிலத்தில் உள்ள குவாலியர் கிராமப்புற சட்டமன்றத் தொகுதியின் சட்டமன்ற உறுப்பினராக தேர்ந்தெடுக்கப்பட்டுள்ளார். மேலும் இவர், மத்திய பிரதேச மாநிலத்தின் தோட்டக்கலை மற்றும் உணவு பதப்படுத்துதல் துறை அமைச்சராக பணியாற்றுகிறார்.
## மேற்கோள்கள்

பகுப்பு:1970 பிறப்புகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:மகாராட்டிர அரசியல்வாதிகள்
பகுப்பு:குவாலியர் மாவட்டம்
விக்கி கோசுவாமி

**விக்கி கோசுவாமி** (*Vicky Goswami*) போதைப் பொருட்களின் பிரபு என்று அழைக்கப்படுகிறார். இந்தியாவைச் சேர்ந்த இவர் விஜய் கோசுவாமி என்ற பெயராலும் அழைக்கப்படுகிறார். 2017 ஆம் ஆண்டு விக்கி கோசுவாமி கென்யாவிலிருந்து அமெரிக்காவிற்கு  நாடு கடத்தப்பட்டார். சாம்பியாவைச் சேர்ந்த போதைப் பொருட்களின் பிரபுவாகக் கருதப்படும் வால்டன் பைண்ட்லேவுடன் விக்கி கோசுவாமி போதைப் பொருள் வணிகத்தில் ஈடுபட்டுள்ளதாக கூறப்படுகிறது. துணை-சகாரா மாண்ட்ராக்சு வணிகத்தின் முழு கட்டுப்பாடும் வால்டனிடம் இருந்தது என்பது குறிப்பிடத்தக்கதாகும். இவர் தென் ஆப்பிரிக்காவிற்கு 12 டன் குவாலூடுகளை இறக்குமதி செய்ததாகவும் கூறப்படுகிறது.

விக்கி கோசுவாமி 2013 ஆம் ஆண்டு மம்தா குல்கர்னியை திருமணம் செய்து கொண்டார்.

## மேற்கோள்கள்

பகுப்பு:குஜராத் மக்கள்
பகுப்பு:வாழும் மக்கள்
பெர்ணம் ஆறு

**பெர்ணம் ஆறு** அல்லது **பெர்னாம் ஆறு** என்பது (மலாய்: *Sungai Bernam*; ஆங்கிலம்: *Bernam River*); மலேசியாவின் பேராக் சிலாங்கூர் மாநிலங்களின் எல்லையில் உருவாகும் ஆறு. ஏறக்குறைய 150 கி.மீ. நீளம் கொண்டது. 

இந்த ஆறு, தஞ்சோங் மாலிம், சிலிம் ரிவர், சபாக் பெர்ணம், பாகன் டத்தோ போன்ற முக்கியமான நகரங்களைக் கடந்து மலாக்கா நீரிணையை அடைகிறது.

இந்த ஆற்றை *பெர்னாம் ஆறு* என்றும் அழைப்பது உண்டு. ஆனாலும், *பெர்ணம் ஆறு* என்று மலேசிய ஊடகங்களில் பொதுவாகப் பயன்படுத்தப் படுகிறது.

பெர்ணம் ஆறு, தஞ்சோங் மாலிம் நகரை இரு பகுதிகளாகப் பிரிக்கின்றது. வடக்குப் பகுதி பேராக் மாநிலத்தைச் சேர்ந்தது. தென் பகுதி சிலாங்கூர் மாநிலத்தைச் சேர்ந்தது. 

## பொது

பெர்ணம் ஆறு, கிழக்கில் தித்திவாங்சா மலைத்தொடரில் உள்ள லியாங் திமூர் மலையில் *(Mount Liang Timur)* உற்பத்தியாகிறது. அங்கு இருந்து பல நகரங்களைக் கடந்து வந்து மேற்கில் மலாக்கா நீரிணையில் பாய்கிறது. 

லியாங் திமூர் மலையின் சிகரம் பகாங், பேராக் மற்றும் சிலாங்கூர் மாநிலங்களின் எல்லைகள் சந்திக்கும் ஒரு முக்கோணத்தைக் குறிக்கிறது.

### சதுப்பு நிலங்கள்

பெர்ணம் ஆற்றின் கிழக்குப் பகுதிகளில் எண்ணெய்ப் பனை மற்றும் ரப்பர் தோட்டங்கள் உருவாக்குவதற்கு ஏற்ற பகுதிகளாக உள்ளன. அதே நேரத்தில் மேற்குப் பகுதிகளில் சதுப்பு நிலங்கள் நிரம்பி உள்ளன. 

பல இடங்களில் சதுப்பு நிலங்கள் மீட்டு எடுக்கப்பட்டு வடிகால்கள் அமைக்கப் பட்டதால் வறண்டு விட்டன. சில இடங்கள் நெல் வயல்களாக மாற்றப்பட்டு உள்ளன.

### அகழ்வாராய்ச்சிகள்

தொல்பொருள் ஆராய்ச்சியாளர்கள் பெர்ணம் ஆற்றங் கரைகளில் பல தொல்பொருள் தளங்களைக் கண்டுபிடித்து உள்ளனர். அங்கு பண்டைய காலத்துக் கலைப் பொருட்களும் கண்டுபிடிக்கப்பட்டன. 

பல்வேறு உள்ளூர்ப் பல்கலைக்கழகங்கள் மற்றும் சுல்தான் ஆலாம் ஷா அருங்காட்சியகம் *(Muzium Sultan Alam Shah)* போன்ற அமைப்புகள், அகழ்வாராய்ச்சிப் பணிகளை மேற்கொண்டு வருகின்றன.

## பெர்ணம் ஆற்றை ஒட்டிய நகரங்கள்

* தஞ்சோங் மாலிம்
* உலு பெர்ணம்
* பேராங்
* சபாக் பெர்ணம்
* ஊத்தான் மெலிந்தாங்
* பாகன் டத்தோ

## மேற்கோள்கள்

## மேலும் காண்க
**[[மலேசிய ஆறுகளின் பட்டியல்]]**

பகுப்பு:மலேசிய ஆறுகள்
பகுப்பு:பேராக்
பாலிசுடோய்டெசு

***பாலிசுடோய்டெசு*** (*Balistoides*) என்பது இந்தோ-பசிபிக் பகுதியினைச் சேர்ந்த கிளாத்தி மீன் பேரினமாகும் .

## சிற்றினங்கள்
இந்த பேரினத்தில் தற்போது 2 அங்கீகரிக்கப்பட்ட சிற்றினங்கள் உள்ளன. அவை:

* *பாலிசுடோய்டெசு கான்சுபிசில்லம்* (*பிளாச்* &amp;amp; ஜே.ஜி. ஷ்னீடர், 1801) (கோமாளி கிளாத்தி மீன்)
* *பாலிசுடோய்டெசு விரைடெசென்சு* (பிளாச் & ஜே.ஜி. ஷ்னீடர், 1801) (தைத்தியன் கிளாத்தி மீன்)

## மேற்கோள்கள்

பகுப்பு:மீன் பேரினங்கள்
தாமிர பூமின் கெண்டை

**''தாமிர பூமின் கெண்டை** (நியோலிசோசிலசு கெக்சாகோனோலெப்பீசு)* என்பது இன்பழுவை பூமின் கெண்டை என்றும் அழைக்கப்படுகிறது. *இது நியோலிசோசிலசு'' பேரினத்தைச் சேர்ந்த சைப்ரினிட் குடும்ப மீன் சிற்றினமாகும். இது இந்தியா, வங்கதேசம், நேபாளம், மியான்மர், தாய்லாந்து, மலேசியா, இந்தோனேசியா, சீனா, பூட்டான், பாக்கித்தான் மற்றும் வியட்நாம் ஆகிய நாடுகளில் வாழ்கிறது. இதன் அதிகபட்ச நீளம்  மற்றும் அதிகபட்ச எடை  ஆகும்.

## மேற்கோள்கள்